Ban od Benoica
<s>Kralj Ban od Benoica (Bane, Bans, Bando, Bano, Liban, Pant) bio je jedan od likova iz legende o Kralju Arthuru.</s>

<s>Ban i njegov brat Bors bili su francuski kraljevi, sinovi kralja Lancelota, oženjeni sestrama Elaine i Evaine.</s><s>Ban je bio otac Lancelota od jezera i Hectora de Marisa.</s>

<s>Ban i Bors bili su dva glavna saveznika Kralja Arthura, u vrijeme dok je ratovao protiv pobunjenih kraljeva na samom početku svoje vladavine.</s><s>Oni su mu u velikoj mjeri pomogli da pobijedi u Bitci kod Bedegraina vojsku prvog pobunjeničkog saveza.</s><s>Nakon te pobjede Ban i Bors vratili su se u svoje kraljevine.</s><s>Na putu u domovinu Ban je začeo svog vanbračnog sina Hector de Maris sa Agravadainom ženom.</s>

<s>Banovo kraljevstvo Benoic nalazilo se na kontinentu, u zamjenu za pruženu pomoć Arthur je Banu i Borsu trebao pomoći protiv njihova neprijatelja franačkog kralja Claudasa.</s><s>Međutim im Arthur nije uspio vratiti uslugu i doći u Francusku na vrijeme.</s><s>Bježeći sa svojom kraljicom Elaineom i njihovim djetetom Lancelotom, Ban se osvrnuo i vidio svoj zamak Trebes u plamenu, pa je umro (vjerojatno od srčanog napada).</s><s>Elaine je potrčala pomoći mužu, i na nekoliko trenutaka ostavila malog Lancelota samog, pa ga je ugrabila i usvojila francuska Gospa od jezera Viviane.</s><s>Nakon tog je Banova žena provela ostatak svog života u samostanu.</s><s>Lancelot se kasnije vratio u očevo kraljevstvo i srušio s trona Claudasa.</s>

<s>Banova žena najčešće se u većini djela navodi pod imenom Elaine, iako se u francuskom srednjovjekovnom romanu Fils du roi Constant zove - Sabe, a njena kći Liban.</s><s>Njihov sin Lancelot postao je Arthurov glavni vitez.</s>

<s>Banov lik se prvi put pojavljuje u epu Lancelot, o Le Chevalier à la charrette (Lanselot ili vitez s kolicima) Chrétien de Troyesa, tamo je opisan kao kralj zemlje zvane Gomeret.</s><s>U kasnijim djelima iz francuskog Ciklusa vulgata o Lancelotu, kao i kod Thomasa Malorya opisuje se kao vladar Benoica u Francuskoj.</s><s>Njegova genealogija po historiji Svetog grala može se pratiti sve do Nasciena, pratioca Josipa iz Arimateje.</s>

<s>Ban i njegov brat Bors su kao saveznici (ili podanici) Uthera Pendragona i njegova sina, pomogli Arthuru da odbije invaziju Sasa, uguši pobune brojnih britanskih vladara i pobjedi Rimljane.</s><s>Zauzvrat su Pendragoni pomagali braći protiv njihova smrtnog neprijatelja, franačkog kralja Claudas iz Puste zemlje.</s><s>U vrijeme dok se Ban borio sa Arthurom, začarao ga je čarobnjak Merlin tako da se zaljubio u kćer vlasnika zamka Fens  Mares, iz te veze rodio se Hector de Maris.</s>

<s>Ulrich von Zatzikhoven u svom djelu Lanzelet, Bana zove - Pant, po njemu on je tiranin, kog sa trona skinu i ubiju vlastiti baroni.</s>

<s>Izvori</s>

<s>Vanjske veze</s>

<s>Ban na portalu Nightbringer</s>

<s>Arturijanski likovi
Arturijanske legende</s>

<s>King Ban</s>

